### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. november 2022 har vedtaget Magistratens indstilling i overensstemmelse med erklæring fra Teknisk Udvalg af 26. oktober 2022.

Socialistisk Folkepartis og Enhedslisten de Rød-Grønnes byrådsgrupper og Ragnar Jespersen kunne ikke tiltræde indstillingen og henholdt sig til det oprindelige forslag.

###

BESLUTNINGSFORSLAG FRA SF

Det at få lov til at udvikle og bygge - altså at være developer - i [adresse], bør langt fra være en selvfølgelighed. Developere tjener stort på at bygge i [adresse], og det bør forpligte langt mere end nu, at man får det privilegium. Vi har selvfølgelig som kommune mulighed for at lave frivillige udbygningsaftaler, hvor en udvikler kan bidrage til et lokalsamfund fx med en vej eller andet. Men vi mener, at vi som byråd skal stille endnu større krav - både økonomisk og konkret - til hvordan developere skal bidrage til, at [adresse] kan løse de udfordringer, kommunen står overfor. Det drejer sig fx omkring Co2 neutralitet. Lige nu er det frivilligt, om man vil skabe noget reelt ambitiøst inden for klimavenligt byggeri. Der er heller ikke mange eksempler på, at naturen er tænkt omfattende ind i og på selve byggerierne. Dermed bidrager developere heller ikke i særlig høj grad til at løse biodiversitetskrisen.

Og samtidigt er de ikke så tit med til at arbejde for en balanceret by. Almene, billige boliger er noget, vi som SF-politikere skal arbejde hårdt for at sikre i nærmest hvert projekt. Og hvorfor? [adresse] byråd ønsker helt eksplicit en mangfoldig kommune med plads til alle. Og tit er det også mere volumen og fortjeneste på byggeri, end det er nysgerrigt samspil med de enkelte lokalsamfund og kvarterer om udviklingen af det nye, der dominerer. Til stor frustration for lokalråd og andre aarhusianere.

Og lige netop fortjenesterne burde vi som byråd kunne stille krav om en større beskatning af, så rigdommene ikke kun kommer de enkelte firmaer til gavn, men også vores samlede kommune, som developere i den grad også har gavn af, er velfungerende.

SF [adresse] foreslår derfor en stærkere forpligtelse af developere bestående af:

1. Styrkede muligheder indenfor lovgivningen. Det foreslås at [adresse] retter henvendelse til Folketingets partier om at:

a. skabe mulighed for at beskatte developernes fortjeneste, hvor provenuet kan anvendes i den samlede udvikling af [adresse].

b. få muligheden for at kræve, at developere medfinansierer klimatiltag, naturtiltag og infrastruktur uden for lokalplansområdet

2. Developere gives i samarbejdet med kommunen allerede fra starten af et lokalplanarbejde en forpligtelse til at forholde sig til, hvordan man kan bidrage til at indfri ambitionerne i forhold til C02 neutralitet, klimatilpasning, biodiversitet og mangfoldighed i byudviklingen. Der skal i hver lokalplan leveres på, hvordan denne forpligtelse efterleves fra developere

3. Der indføres fuld offentlighed helt fra start om alle projektforslag til højhusbyggeri, som sendes til kommunen.

4. Der indføres tidligere og grundigere involvering af lokalsamfund ved nye større projekter

5. Stadsarkitektens kontor styrkes med flere medarbejdere, så mod- og medspillet til developerne bliver stærkere.

Vi er sammen om at udvikle [adresse]. Som byråd, som developere, som aarhusianere. Det er en ære og skal komme det samlede [adresse] til gavn. Ikke kun de enkelte bygherrer.

Forslag stillet af SF byrådsgruppe: Per Olesen, Esben Lauritsen, Bitten Nissen og Mille Christensen (ordfører).

INDSTILLING FRA MAGISTRATSAFDELINGEN FOR TEKNIK OG MILJØ

SVAR PÅ FORSLAG FRA SF OM AT MAN MÅ TAGE STØRRE ANJSVAR, NÅR MAN VIL BYGGE I [adresse]

### Resume

SF foreslår at stille større krav til private udviklere, når der bygges i [adresse].

Der foreslås, at der rettes henvendelse til Folketinget om muligheder for beskatning af udviklere og at kræve medfinansiering af klimatiltag mv. uden for lokalplanområdet. Derudover foreslås i højere grad at forpligte udviklere ift. at bidrage til indfrielse af ambitioner om CO2-neutralitet, klimatilpasning og mangfoldighed, at der laves tidligere og grundigere borgerinddragelse, og at stadsarkitektens kontor styrkes.

Med vedtagelse af ny Politik for Bykvalitet og Arkitektur revideres højhuspolitikken, samt 360-graders værktøjet, så det sikres, at udviklere i højere grad forholder sig til klimatilpasning, biodiversitet mv. Politikkerne og temaplanerne for det blå og det grønne sætter retning for mere og bedre natur, grønne forbindelser og samspillet med det blå i byudviklingen.

Teknik og Miljø vil ultimo 2022 præsentere plan for udvikling af borgerinddragelse på organisationens områder. Ressourcerne på stadsarkitektens og Teknik og Miljøs arbejdsområder er begrænsede, og ambitionerne for udvikling vil være betinget heraf.

### Beslutningspunkter

Det indstilles:

At 1) der ikke igangsættes konkrete initiativer på baggrund af indstillingen.

### Borgmesterens afdelings påtegning

Fremsendes til Magistraten.

Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Forslaget skulle rettidigt have været behandlet i byrådet d. 23. marts 2022.

Borgmesterens Afdeling har derudover ingen bemærkninger.

### Sagsforløb:

Udvalg: Magistraten

Dato: 19-09-2022

Jens Mathiasen:

Fremsendes til [adresse] med bemærkning, at Magistraten i mødet den 19. september 2022 anbefaler, at byrådet tiltræder Magistratsafdelingen for Teknik og Miljøs indstilling af 1. september 2022.

Flemming Clausen og Julius Sørensen henholder sig til SF’s oprindelige forslag.

Der var en generel drøftelse af overholdelse af svarfrister.

Udvalg: [adresse]

Dato: 28-09-2022

Jens Mathiasen:

Fremsendes til Teknisk Udvalg til behandling i henhold til beslutning i byrådets møde den 28. september 2022.

Udvalg: Teknisk Udvalg

Dato: 26-10-2022

Jens Mathiasen: 4

Ragnar Lassen, Kasper Steffensen, Joachim Laursen og Magnus Overgaard kunne tiltræde indstillingen i overensstemmelse med Magistratens anbefaling.

Mille Christensen, Janne Schultz og Ragnar Jespersen henholder sig til SFs oprindelige forslag.